Технически спецификации

за изпълнение на обществена поръчка – събиране на оферти с обява, с предмет:

„ПРЕДОСТАВЯНЕ НА КОНСУЛТАНТСКИ УСЛУГИ ПО СМИСЪЛА НА ЧЛ. 166 ОТ ЗАКОНА ЗА УСТРОЙСТВОТО НА ТЕРИТОРИЯТА ЗА ОБЕКТ „СПОРТЕН КОМПЛЕКС „ШАБЛА“ – РЕКОНСТРУКЦИЯ НА МНОГОФУНКЦИОНАЛНА СПОРТНА ЗАЛА“

**Съдържание**

[1. Описание на предмета на поръчката 3](#_Toc505525179)

[2. Място и срок за изпълнение на поръчката 4](#_Toc505525180)

[3. Изисквания към изпълнението на поръчката 5](#_Toc505525181)

[3.1. Обхват на надзора 5](#_Toc505525182)

[3.2. Задължения на изпълнителя 7](#_Toc505525183)

[3.3. Срокове за изпълнение на конкретни дейности от договора 8](#_Toc505525184)

[3.4. Други изисквания 9](#_Toc505525185)

[4. Приложения 9](#_Toc505525186)

1. **Описание на предмета на поръчката**

В резултат от изпълнението на Договор № Д-33/11.03.2013 г. е изработен Идеен проект за „Основен ремонт и саниране на многофункционална спортна зала с идентификатор по ККР № 83017.503.3277.1“. С одобрения Идеен проект към издаденото разрешение за строеж № 5 от 01.03.2016 г, Община Шабла е одобрена за финансиране по проект: „Безгранично здраве чрез спорт и сътрудничество – обединени в битката срещу заболяванията“ по Програма ИНТЕРРЕГ V-A Румъния-България, Приоритетна ос: 5, Код на проекта: 16.5.2.063, с водещ партньор: Териториална административна единица – Хършова, Румъния“. Идейният инвестиционен проект е съгласуван от главния архитект на общината и е послужил за продължаване на проектирането в следващата фаза – изготвяне на работен проект.

Въз основа на Договор № 5 от 08.01.2018 г. с предмет „Изработване на инвестиционен проект във фаза „Работен проект“, въз основа на изработен и одобрен Идеен проект „Спортен комплекс „Шабла“ – Реконструкция на многофункционална спортна зала“, необходим на община Шабла за изпълнение на проект: „Безгранично здраве чрез спорт и сътрудничество – обединени в битката срещу заболяванията“ по Програма ИНТЕРРЕГ V-A Румъния-България, Приоритетна ос: 5, Код на проекта: 16.5.2.063, с водещ партньор: Териториална административна единица – Хършова, Румъния“, е изработена техническа документация по части: (1) Архитектурна; (2) Конструкции; (3) Електроинсталации (силнотокова и слаботокова: видеонаблюдение и озвучаване); (4) ВиК инсталации; (5) ОВК инсталации; (6) Енергийна ефективност; (7) Пожарна безопасност; (8) ПУСО; (9) ПБЗ; (10) Геодезия и вертикална планировка (вж. приложенията към настоящата документация).

Към настоящия момент Възложителят е в процес на избор на изпълнител на СМР, свързани с извършването на реконструкцията на многофункционалната спортна зала. Строежът е III категория, б. „в“, съгласно чл. 6, ал. 3 от Наредба №1 от 30.07.2003 г. за номенклатурата на видовете строежи - сгради и съоръжения за обществено обслужване с разгъната застроена площ над 5000 кв. м или с капацитет от 200 до 1000 места включително за посетители, съгласно номенклатурата по приложение № 2 от Наредбата.

Във връзка с предстоящото извършване на така описаните СМР на основание чл. 168, ал. 2 от ЗУТ, Възложителят следва да избере изпълнител (консултант), който да предостави услугите съгласно изискванията на чл. 166 от ЗУТ.

Срокът за извършването на СМР от Строителя е 6 (шест) месеца.

Сградата на многофункционалната спортна зала е построена през периода 1980 – 1985 г. по проект изготвен от проектантска организация. Разположена е в УПИ І в кв. 48, по плана на ЦГЧ на гр. Шабла, ПИ 83017.503.3277 по КК на Шабла и е публична общинска собственост, АПОС № 1339/10.11.2014 г.

Сградата е едноетажна с обитаем полуподземен етаж. Основната част от сградата е заета от спортна многофункционална зала със зрителна част- трибуни и ложа. Освен това съществуват и три по-малки, спомагателни зали за спортни игри и занимания. В комплекса има още спомагателни помещения: съблекални, бани, санитарни възли, складове и др.

За инсталационните нужди са изградени и оборудвани специализирани помещения. В сградата съществуват помещения свързани с основната и функция, за които не е осигурена обща достъпна среда. Частично са подменени външните и вътрешните дограми с такива от ПВЦ профили и стъклопакет. Преобладаващата част от дограмата е в първоначалния и вид- стоманени профили с единично стъкло. Всички помещения са с изградени трайни настилки. Конструкцията на комплекса е смесена. Основната конструкция е класическа, монолитна армирано-бетонова скелетна с греди и колони в ортогонален растер. Покривът на високата зала е изпълнен с пространствена метална конструкция тип „Мархи”, покрит е с профилна ламарина. Фундирането на сградата е плитко, на единични стъпки. Сградата е проектирана и строена преди 1987г., съответно не са приложени активни противоземетръсни мерки към конструкцията. Сградата е електрифицирана. Изградени са различни по вид и предназначение инсталации свързани с функцията на комплекса. Не е изградена пожароизвестителна инсталация. Сградата е водоснабдена и отводнена. Освен инсталации за питейно-битови нужди има изградена такава за ръчно пожарогасене с пожарни кранове.

Съгласно проекта и първоначалния замисъл сградата е предвидено да се отоплява с инсталация с централно топлоподаване на гореща вода и индивидуални отоплители за всяко помещение. Изградената отоплителна инсталация е компрометирана, не функционира и не може да се прецени надеждността на съществуващите отоплители. Част от помещенията се отопляват с електрически отоплителни тела и инверторни климатизатори. За залата е изградена централизирана смукателно- нагнетателна вентилационна инсталация. В сутерена е монтирано съоръжение от типа “Хемус-6” за обработка и подготовка на въздуха. В залата са монтирани на 3 клона нагнетателни решетки в пространството на металната конструкция на покрива, а смукателните решетки са под седалките на трибуните. Вентилационната инсталация никога не е функционирала по предназначение.

1. **Място и срок за изпълнение на поръчката**

Съществената част от обществената поръчка ще се изпълнява на територията на Република България, гр. Шабла и офис помещенията на Възложителя и избрания изпълнител.

Договорът влиза в сила от датата на двустранното му подписване.

Ефективното изпълнение на задълженията на Изпълнителя по договора започва, считано от датата на откриване на строителна площадка и определяне на строителна линия и ниво, удостоверено с протокол акт обр. 2 и Възлагателно писмо от страна на Възложителя.

Ефективното изпълнение на задълженията на Изпълнителя по договора приключва с въвеждането на обекта в експлоатация, удостоверено с издаването на Разрешение за ползване и съставянето на технически паспорт.

1. **Изисквания към изпълнението на поръчката**

Целта на възлаганата поръчка е да се гарантира законосъобразното изпълнение на строежа съгласно българското законодателство, чрез осъществяване на строителен надзор. С изпълнението на конкретните дейности, предмет на договора за възлагане на обществената поръчка се очакват резултати както следва:

1. Осъществен строителен надзор върху изпълнение на строителните дейности.
2. Спазени разпоредбите на ЗУТ, относно осъществяването на строителен надзор във връзка с категорията на строежите;
3. Упражнен контрол по отношение на качествено извършени строително- монтажни дейности. Контрол при прилагането на разпоредбите за безопасни и здравословни условия на труд и управление на строителните отпадъци;
4. Ефективен строителен надзор - контрол по качеството и количеството, мониторинг на прогреса и администрацията на строителните работи;
5. Оформена и съгласувана техническа документация, вкл. издадени актове, сертификати за извършени работи, други свързани със строителния процес документи;
6. Издадени разрешения за ползване на строежите, съгласно категорията по ЗУТ.
   1. **Обхват на надзора**

Изпълнителят осъществява функциите, произтичащи от ЗУТ, чрез ключовите експерти, посочени в предложението му - строителен надзор по смисъла на ЗУТ върху строително-монтажните работи.

Строителният надзор се изпълнява в задължителния обхват съгласно изискванията на ЗУТ, Наредба №3 от 2003г. на МРРБ за съставяне на актове и протоколи по време на строителството, с отчитане изискванията на Наредба № РД-02-20-1 от 2015 г. за условията и реда за влагане на строителни продукти в строежите на Република България и всички законови и подзаконови нормативни актове в областта на строителството и включва:

1. Законосъобразно започване на строежа, включително даване на строителна линия, подготовка и заверка на Заповедна книга и уведомяване всички специализирани контролни органи за извършената заверка;
2. Осъществяване на контрол относно пълнота и правилно съставяне на актовете и протоколите по време на строителството;
3. Приемане на изпълнените СМР в съответствие с изискванията на ПИПСМР, БДС и другите действащи нормативни документи;
4. Контрол по спазването на изискванията на одобрените инвестиционни проекти и техническите спецификации в съответствие с чл. 169 на ЗУТ;
5. Контрол по спазването на условията за безопасност на труда и пожаробезопасност;
6. Недопускане на увреждане на трети лица и имоти вследствие на строителството;
7. Контрол на материалите и оборудването в съответствие с изискванията на Закона за техническите изисквания към продуктите и подзаконовите нормативни актове по неговото прилагане;
8. Подписване всички актове и протоколи по време на строителството, необходими за оценка на строежите, съгласно изискванията за безопасност и законосъобразното им изпълнение, съгласно ЗУТ и Наредба №3 за съставяне на актове и протоколи по време на строителството;
9. Контрол на опазването на околната среда и управлението на отпадъците в съответствие със Закона за опазване на околната среда, Закона за управление на отпадъците и наредбите към тях;
10. Съставяне на констативен акт, след завършване на строително-монтажните работи, съвместно с Възложителя и Строителя, удостоверяващ, че строежът е изпълнен съобразно одобрените проекти, заверената екзекутивна документация, изискванията към строежа и условията на сключения договор;
11. Съдействие на Възложителя, след завършването на строително-монтажните работи и приключване на приемните изпитвания в окомплектоването на необходимите документи, вкл. изготвяне на технически паспорт, за въвеждането на обекта в експлоатация;
12. Участие в приемни изпитвания и всички дейности за издаването на Разрешение за ползване;
13. За периода на минималните гаранционни срокове по Наредба № 2 от 2003 г. За въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти на съответните видове строителни работи, се ангажират при появата на дефекти, за тяхна сметка да участват при констатирането им и да упражняват строителен надзор при отстраняването им;
14. Изпълнява функциите на координатор по безопасност и здраве за етапа на строителството съгласно чл. 5, ал. 3 от Наредба № 2/2004 г. За минимални изисквания за здравословни и безопасни условия на труд при извършване на строителните работи;
15. Изготвяне на Окончателен доклад съгласно чл.168, ал.6 от ЗУТ, за издаване на Разрешение за ползване, включително технически паспорт, съгласно Наредба № 5 от 2006 г. За техническите паспорти на строежите и предприемане на необходимите действия за осигуряване на удостоверение от АГКК по чл. 54а от Закона за кадастъра и имотния регистър (ЗКИР). Докладът следва да е окомплектован с всички необходими документи, удостоверяващи годността на строежа за приемане;
16. Внасяне на Окончателния доклад за издаване на Разрешение за ползване за съответния обект.

Целите, които трябва да бъдат постигнати от избрания изпълнител на обществената поръчка са:

* Изпълнение на обекта в срок и по ефективен и прозрачен начин в съответствие с изискванията на отговорните институции, договора и приложимото българско законодателство;
* Получаване на всички строителни документи съгласно приложимото българско законодателство по време и при приключване реализацията на инвестиционния проект.
  1. **Задължения на изпълнителя**

Изпълнителят е длъжен:

1. Да започне изпълнението по Договора след като получи от Възложителя известие за започване на изпълнението по договора;
2. Да спре изпълнението по настоящия Договор, когато получи от Възложителя известие за това;
3. Да информира Възложителя и Изпълнителя на строителството за всички потенциални проблеми, които възникват и биха могли да възникнат в хода на строителството, като предложи адекватни решения за тях;
4. При приключване на договора да предостави на Възложителя всички доклади, както и цялата информация и документи и/или получени материали, събирани и подготвени от него при и по повод изпълнението на настоящия Договор;
5. Да уведоми писмено Възложителя за спиране на изпълнението на настоящия Договор в случай на възникване на непреодолими обстоятелства;
6. Да не използва по никакъв начин, включително за свои нужди или като разгласява пред трети лица, каквато и да било информация за Възложителя, негови служители или контрагенти, станала му известна при или по повод изпълнението на този договор;
7. Да поддържа през целия срок на договора валидни застраховки професионална отговорност за осъществяване на дейностите оценяване на съответствието на инвестиционните проекти и упражнява строителен надзор, съгласно Наредба за условията и реда за задължително застраховане в проектирането и строителството и да представи копия на застрахователните полици на Възложителя според условията на договора;
8. При необходимост от смяна на ключов експерт, да направи писмено искане пред Възложителя, в което мотивира предложенията си и прилага данните за квалификацията и професионалния опит на предложената замяна;
9. Да представлява Възложителя пред държавните и общинските органи тогава, когато това е пряко свързано с упражняването на строителния надзор, съгласно ЗУТ и подзаконовите нормативни актове по неговото прилагане;
10. Да изпълнява и други дейности, изрично неупоменати, но следващи от естеството на договора за настоящата обществена поръчка и българското законодателство;
11. Оказване на съдействие и предоставяне на информация и документация при посещение на обекта от страна на Възложителя, органи на ЕК, одитиращи институции и др. контролни органи;
12. Да изготвя справки и др. информация при поискване от Възложител.
    1. **Срокове за изпълнение на конкретни дейности от договора**

Срокове за изпълнение на конкретни дейности от договора са както следва:

1. Срокът за упражняване на функциите на строителен надзор е **периодът време, считано** **от подписването на Протокола за откриване на строителна площадка и определяне на строителна линия и ниво** **(акт обр. 2), до** **подписването на Констативен акт обр. 15 (без забележки) и завършва с издаване на Разрешение за ползване.**
2. Срок за изготвяне на окончателен доклад съгласно чл. 168, ал. 6 от ЗУТ, за издаване на Разрешение за ползване, включително съставяне на технически паспорт, съгласно Наредба № 5 от 2006 г. за техническите паспорти на строежите, **e 10 календарни дни.**
3. Срокът за отстраняване на пропуски, забележки и коментари по предадената документация **е пет календарни дни,** считано от получаване на писмо с описаните пропуски, забележки и коментари.
   1. **Други изисквания**

За периода на изпълнение на договора от началната дата до получаване на Разрешение за ползване на обекта, Изпълнителят поема разходите относно дейността на неговия състав. Това включва най-общо:

1. Възнаграждения за неговия състав, жилищно настаняване, текущи разходи, застраховки, лицензи, разрешителни;
2. Транспорт за неговия състав;
3. Офис оборудване, техника и консумативи;
4. Инструменти, услуги и организационна поддръжка за успешното изпълнение на договора.

Всички експерти и специалисти на Изпълнителя следва да бъдат снабдени с лични предпазни средства при посещение на обекта, вкл. водонепромокаемо облекло с ярък цвят, каски, предпазни обувки, и други необходими средства за посещение на обекта.

1. **Приложения**

Неразделна част от настоящата спецификация са следните приложения:

1. Количествена сметка за изпълнение на строителните дейности;
2. Инвестиционен проект за строежа, вкл. следните части: (1) Архитектурна; (2) Конструкции; (3) Електроинсталации (силнотокова и слаботокова: видеонаблюдение и озвучаване); (4) ВиК инсталации; (5) ОВК инсталации; (6) Енергийна ефективност; (7) Пожарна безопасност; (8) ПУСО; (9) ПБЗ; (10) Геодезия и вертикална планировка.